Il-Pulizija arrestat żewġ persuni b'rabta ma' sejba ta' aktar minn erba' kilos ta' droga suspettata kokaina u kannabis. L-arrest seħħ wara li Pulizija mill-Iskwadra ta' Kontra d-Droga għamlu diversi jiem jinvestigaw u josservaw liż-żewġ persuni. It-Tlieta filgħodu, raġel ta' 55 sena, li huwa residenti San Ġwann, kien arrestat hekk kif kien dieħel f'appartament f'Buġibba. Fil-pussess tiegħu nstabet kaxxa li kien fiha madwar kilo droga suspettata kokaina b'valur li jaqbeż il-€130,000. Ftit wara kienet arrestata tfajla ta' 25 sena li tgħix fl-istess appartament u meta saret tfittxija f'dan, instabu madwar tliet kilos suspettati raża tal-kannabis b'valur ta' madwar €60,000. Aktar tard il-Pulizija sabet madwar 300 gramma oħra droga suspettata ħaxixa tal-kannabis meta saret tfittxija fir-residenza tar-raġel. Iż-żewġ persuni tressqu l-Qorti l-Erbgħa għall-ħabta tal-11am quddiem il-Maġistrat tal-Għassa Josette Demicoli. Huma ġew akkużati bi traffikar u pussess aggravat ta' droga kif ukoll b'ħasil ta' flus. It-tnejn li huma wieġbu mhux ħatja għall-akkużi miġjuba kontrihom u l-Maġistrat approvat il-ħelsien mill-arrest għat-tfajla b'depożitu ta' €7,000 imma r-raġel ma ngħatax il-ħelsien. #td_uid_2_618bc73b2151f .td-doubleSlider-2 .td-item1{background:url(https://cdn.newsbook.com.mt/wp-content/uploads/2021/11/10102710/cannabis-resin-bugibba-80x60.jpeg) 0 0 no-repeat}#td_uid_2_618bc73b2151f .td-doubleSlider-2 .td-item2{background:url(https://cdn.newsbook.com.mt/wp-content/uploads/2021/11/10102657/cocaine-in-a-box-cmru-80x60.jpeg) 0 0 no-repeat} 1 minn 2 CMRU Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_4_618bc73b25ff2_rand.td-a-rec-img{text-align:left}.td_uid_4_618bc73b25ff2_rand.td-a-rec-img img{margin:0 auto 0 0}